Éjszakai fürdő Harkányban - Dj. Pixa! 🥚
2025-04-19 20:00 - 23:30 UTC | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdő Harkányban – áprilisban berobban a tavasz, vele együtt itt a bolondos és húsvéti hangulatú éjszakai fürdő is Harkányban Dj Pixával!
💐🌼😜🥚
A Harkányi Gyógy- és Strandfürdő szervezésében a korábbi eseményekhez hasonlóan most is megrendezésre kerül az éjszakai fürdőzés, méghozzá 2025. április 19-én, szombaton.
Az élménymedencéknél a jó hangulatot és a zenei aláfestést DJ. Heszi és Dj. PIXA biztosítja, a koktélbárban pedig finom italokkal várják a szervezők a közönséget.
A csendesebb, vagy még forróbb környezetet előnyben részesítők számára számára a Harka Vízivilág mellett a Szaunavilágban is lehetőség lesz kikapcsolódni, félrevonulni, ellazulni, vagy egyszerűen csak beszélgetni egymással egy jót! Igazi családi program ez, kicsik, fiatalok és felnőttek számára egyaránt tele élménnyel!
A rendezvény a karszalaggal (fürdő belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.
Látogassanak Harkányba és próbálják ki azt a nem mindennapi élményt, amit az éjszakai fürdőzés nyújt!
A Xavin Hotel tavaszi csomagajánlatát mintha csak ehhez az eseményhez találták volna ki – foglalja le szállását még idejében, sőt, rendelje meg elővételben fürdőbelépő jegyeit is a szállásfoglalás mellé!
Tavaszi Wellness Napok – Gyógy- és élményfürdő belépővel

Sétahajózás a Dráván Húsvétkor! 🐰
2025-04-20 13:00 - 15:00 | Drávaszabolcs, kikötő, Gps: 45,784615 ; 18,200657, Drávaszabolcs, Baranya, 7851, Magyarország
Sétahajózás a Dráván – húsvétkor is, különleges tematikával a gyerekek számára 2025.04.20-án 13:00-tól!
A Drávai Sétahajózást az esetlegesen visszatérő látogatóink számára biztosan nem kell bemutatni: Fórizs Sándor – aki 2023-ban Turizmusért Emlékérem kitüntetésben is részesült – a megálmodója ennek a kézenfekvő, ám mégis egyedi és bátorságot igénylő vállalkozásnak.
A Drávai sétahajózás kiváló lehetőséget nyújt a természet szerelmeseinek, hogy felfedezzék Magyarország egyik legszebb folyóját, a Drávát. A hajókirándulások során a résztvevők gyönyörködhetnek a folyó érintetlen természeti környezetében, ahol gazdag élővilág, különleges madárfajok és festői tájak várják az utazókat.

A sétahajók rendszerint Drávaszabolcs kikötőiből indulnak, és a Duna-Dráva Nemzeti Park védett területein haladnak keresztül. A hajózás nemcsak pihentető kikapcsolódás, hanem egyben ismeretterjesztő élmény is, hiszen a résztvevők megismerhetik a Dráva természeti és kulturális értékeit, valamint a térség gazdag történelmét.
A sétahajózás szervezői időről-időre meglepetés programokkal jelentkeznek, nyáron pedig rendszeres hajójáratok indulnak, amin megtekinthetjük a Drávát, ezt a csodálatos folyót és környezetét Dél-Magyarország határában.
Most – hasonlóan a nőnapi eseményhez – húsvét alkalmából indul járat!
Sétahajózás a Dráván Húsvétkor – programok 2025
🎨 Kreatív workshop a fedélzeten – közösen alkotunk, hogy a Nyuszinak is legyen egy kis húsvéti dísze!
🥚 Tojásvadászat a parton – mert a Nyuszi szorgosan elrejtette a legszebb tojásokat, és az utasokra vár a megtalálásuk!
🎵 Zene, jókedv, móka és kacagás – mert a húsvét a vidámságról szól!
📍 Helyszín: Drávaszabolcs– SZIRÉN Sétahajó Kikötő
⏰ Indulás: 13:00-kor – ne késsen senki sem, mert a Nyuszi órája pontos!
A részvételhez előzetes bejelentkezés szükséges a lenti elérhetőségek valamelyikén.
Információ és foglalás: (+36 70) 908 98 98

Húsvét Palkonyán 2026 – Családi Piknik és Pincejárás 🐣 🌷
2026-04-04 00:00 - 23:59 | Palkonya, Fő u., Palkonya, Baranya, 7771, Magyarország
Családi Húsvét a villányi borvidék szívében 🍷
Az idei Húsvét ismét felejthetetlen élményeket kínál Palkonyán a családoknak, a borkedvelőknek és a gasztronómia rajongóinak. A Húsvéti Családi Piknik és Pincejárás idén április 4.-én várja a látogatókat a varázslatos hangulatú településen.
Ha igazán különleges programot keresel az ünepre, ahol a kikapcsolódás, a természet, a bor és a családi élmények találkoznak, Palkonya tökéletes választás.
Gasztronómiai élmények is várhatók idén Húsvétkor Palkonyán
🌸 Mit tartogat a Húsvéti Családi Piknik idén?
🍷 Pincejárás és borkóstolás húsvétkor is
Ezen a szombaton nyitott pincék várják a vendégeket a palkonyai pincesoron:

borkóstolók
ünnepi gasztronómiai ajánlatok
kézműves finomságok, és helyi termelők portékái egyaránt várják az oda látogatókat.

A programkínálatban részt vesz többek között a Mokos Pincészet is, amely külön húsvéti eseményekkel készül erre a napra.
🐰 Húsvéti Családi programok:
A tematikus gyerekprogramok kiemelt szerepet kapnak az eseményen:

NyusziTúra
ingyenes kézműves foglalkozások
játékos faluséta
és szabadtéri piknik is várható.

📅 Fontos információk:

Időpont: 2026.04.04.
Helyszín: Palkonya Gasztrofalu – főként a Pincesor és a helyi pincészetek
Részvétel: részben ingyenesek a programok, de lesznek jegyvásárláshoz kötött események is
Ajánlott: előzetes regisztráció bizonyos húsvéti programokra

Miért érdemes Húsvétkor Palkonyára látogatni?
✔️ családbarát programok✔️ tavaszi kirándulás a Villányi borvidéken✔️ borkóstolás és gasztronómiai élmények✔️ nyugodt kikapcsolódás a természetben
A Piknik komplett tavaszi élménycsomagot tartogat: bor, piknik, természet, család és ünnepi hangulat egy helyen.
További információkat a programról ITT talál.
Ha pedig szívesen töltené az egész hétvégét a környéken, tekintse meg szállosánk különleges ünnepi ajánlatait ITT.
